
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1528 

24 Δεκεμβρίου 1993 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (9,612 στρεμ.) στη 
θέση «Ταμπούρι» περκρερείας Δήμου Καματερού 
Αττικής . 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Καθορισμός των ορίων του αιγιαλού και δημιουργίας 
ζώνης παραλίας στην θέση ΜΑΡΙΝΑ ΠΥΛΟΥ Νομού 
Μεσσηνίας . 1 



ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 1792 (1) 

Κήρυξη αναδασωτέας έκτασης (9,612 στρεμ.) στη θέση 
«Ταμπούρι» περκρερείας Δήμου Καματερού Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις δ/ξεις του άρθρ. 117 παρ. 3 του Συντάγματος της 
Χώρας. 


3. Τις δ/ξεις του Ν. 998/79 «περί προστασίας των Δα¬ 
σών κ.λπ.» και ειδικώτερα α) του άρθρ. 41, β) του άρθρου 
38. 

4. Τις δ/ξεις του Υπουργ. Γεωργίας α) 160417/1180/ 
8.7.80 και β) 182447/3049/24.9.80. 

5. Την 4457/9.11.93πρόταση του Δασαρχείου Αιγάλεω 
και την σχετική έκθεση αυτοψίας από τις οποίες προκύ¬ 
πτει ότι η δασική βλάστηση καταστράφηκε από πυρκαγιά, 
αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε ν’ αποκλεισθεί η διάθεση του 
για άλλο προορισμό πλην δασικού, δασική έκταση 9,812 
στρεμ. που βρίσκεται στη θέση «Ταμπούρι» περκρερείας 
Δήμου Καματερού και προσδιορίζεται από τα στοιχεία 
ΑΒΓΔΕΑ και έχει όρια: 

Ανατολικά: Δημόσια δασική αναδασωμένη έκταση. 

Δυτικά: Όμοια. 

Βόρεια: Όμοια. 

Νότια: Όμοια. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 2 Δεκεμβρίου 1993 

Η Νομάρχης 
ΜΑΡΘΑ ΣΗΜΑΝΤΩΝΗ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ν.113 (2) 

Καθορισμός των ορίων του αιγιαλού και δημιουργίας ζώ¬ 
νης παραλίας στην θέση ΜΑΡΙΝΑ ΠΥΛΟΥ Νομού Μεσ¬ 
σηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις του άρθρου 13 
του Ν. 1078/80 και του άρθρου 23 του Ν. 1337/1983. 

2. Τις διατάξεις του άρθρου 100 του Π.Δ. 284/88 (ΦΕΚ 
128/14.6.88 Τεύχ. Α') περί Οργανισμού του Υπουργείου 
Οικονομικών. 

3. Την υπ’ αριθ. Ν. 63/91 απόφασή μας ως τροποποιή¬ 
θηκε και ισχύει με την οποία συγκροτήθηκε η Επιτροπή 
του αρθ. 100 του Π.Δ. 284/88. 

4. Την από 12.5.1993 έκθεση της επιτροπής καθορι¬ 
σμού των ορίων αιγιαλού και παραλίας, που καθόρισε τα 
όρια του αιγιαλού και της παραλίας στην περιοχή Πύλου 
θέση Μαρίνα και ίο από έτους 1992 με κλίμακα 1:500 το- 
πογραφικό διάγραμμα της Διαμαντίδου Ευαγγελίας μηχα¬ 
νικού του ΕΟΤ, που θεωρήθηκε την 28.9.93 από την διεύ¬ 
θυνση τεχνικών υπηρεσιών της Νομαρχίας Μεσσηνίας και συ¬ 
νοδεύει την έκθεση της προαναφερόμενης επιτροπής. 

5. Την σύμφωνη γνώμη της Γενικού Επιτελείου Ναυτι¬ 
κού, που διατυπώθηκε στο Φ 544/5/561 93/12.8.93 έγ¬ 
γραφό του. 

6. Τις διατάξεις του άρθρου 1 της παρ. 1 του Ν 3200/55 
περί διοικητικής αποκέντρωσης σε συνδυασμό με τις δια¬ 
τάξεις του από 28.6.1955 Δ/τος περί εξαιρέσεως από της 
κατά το άρθρο 1 παρ. 1 του Ν. 3200/1955 αρμοδιότητας 
των Νομαρχών αντικειμένων τινών αρμοδιότητος του 
Υπουργού Οικονομικών, του Β.Δ. 704/1970 και του άρ¬ 
θρου 1 παρ. 5 του Π.Δ. 71/25.2.1984 σχετικά με την με¬ 
ταβίβαση αρμοδιοτήτων τινών του Υπουργού Οικονομικών 
στους Νομάρχες και στις περιφερειακές αρχές διανομαρ- 
χιακού επιπέδου, αποφασίζουμε: 

την επικύρωση της από 12.5.93 έκθεση της επιτροπής 
καθορισμού των ορίων του αιγιαλού και παραλίας και θέ- 
σεως αμμοληψίας καθώς και το από έτους 1992 τοπογρα- 
φικό διάγραμμα που την συνοδεύει, το οποίο συντάχθηκε 
από το Τοπ. Μηχ. της Τεχν. Δ/νσης ΕΟΤ Ευαγ. Διαμαντί- 
δου με κλίμακα 1:500 και θεωρήθηκε την 28.9.93 από την 
διεύθυνση τεχνικών υπηρεσιών της Νομαρχίας Μεσση¬ 
νίας, επί του οποίου η παραπάνω επιτροπή με κόκκινη 
γραμμή καθόρισε τα όρια του αιγιαλού στη θέση Μαρίνα 
Πύλου Νομού Μεσσηνίας, με κίτρινη γραμμή τα όρια της 
ζώνης της παραλίας και με μπλε γραμμή τα όρια του πα¬ 
λαιού αιγιαλού στην ίδια παραπάνω θέση. 

Η παρούσα απόφαση μαζί με την έκθεση και το διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Καλαμάτα, 10 Δεκεμβρίου 1993 
Ο Νομάρχης 
Αθ. ΡΑΛΛΗΣ 

ΕΚΘΕΣΗ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ ΣΤΗΝ 
ΠΕΡΙΟΧΗ ΜΑΡΙΝΑΣ ΠΥΛΟΥ Ν. ΜΕΣΣΗΝΙΑΣ 

Η υπογεγραμμένη Επιτροπή, αρμόδια για τον καθορι¬ 


σμό ορίων αιγιαλού και παραλίας αποτελούμενη από τους: 

1. Μαθιόπουλο Φώτη, Προϊστάμενο της Κτηματικής 
Υπηρεσίας Ν. Μεσσηνίας. 

2. Κόκαλη Θεόδωρο, Πλωτάρχη Λ.Σ., Λιμενάρχη Πύλου. 

3. Βλάχο Γεώργιο, Τοπογράφο Μηχανικό της Κτηματι¬ 
κής Υπηρεσίας Ν. Μεσσηνίας μετέβη σήμερα 12 ΜΟΓου 
1993 ημέρα Τετάρτη, στο χώρο της μαρίνας Πύλου Ν. 
Μεσσηνίας, προκειμένου να προβεί στην οριοχάραξη αι- 
γιαλού, παραλίας και παλαιού αιγιαλού, αφού έλαβε 
υπόψη: 

1. Τις διατάξεις του Α.Ν. 2344/19.. περί αιγιαλού και 
παραλίας 

2. Τις διατάξεις του άρθρου 74 του Π.Δ. 636/77 

3. Τις διατάξεις του Α.Ν. 263/68 

4. Το άρθρο 100 του Π.Δ. 284/88 

5. Την κοινή Υπουργική απόφαση 0.208/181/1982/ 
ΦΕΚ 214/Β 

6. Το υπ’ Α.Π. 512693/28.4.93 έγγραφο της Τεχνικής 
Δ/νσης Γ' του ΕΟΤ. 

7. Το από έτους 1992 τοπογραφικό διάγραμμα δύο πι¬ 
νακίδων, που συνέταξε η Τοπογράφος Μηχανικός του 
ΕΟΤ Ευαγγελία Διαμαντίδου και θεώρησε στις 28.4.1993 
ο Δ/ντής της Τεχνικής Δ/νσης Γ’/ΕΟΤ Π. Χαλδαίος. 

8. Την περί αιγιαλού δικαστική νομολογία και διοικητική 
πρακτική. 

9. Τη διαμόρφωση της περιοχής ενόψει εκτελεσθέντων 
έργων μαρίνας Πύλου. 

10. Την ανάγκη εξυπηρετήσεως των σκοπών του άρ¬ 
θρου 7, παρ. 1 του Α.Ν. 2344/1940, καθορίζει: 

1. Με κόκκινη συνεχή πολυγωνική γραμμή Α1, Α2, Α3, 
.... Α15, Α16, δέκα έξι συνολικώς σημείων επί του προα- 
ναφερθέντος τοπογραφικού διαγράμματος τη γραμμή αι- 
γιαλού. 

Η εν λόγω γραμμή, από την κορυφή Α1 έως και την κο¬ 
ρυφή Α15, κείται εντός χώρου εκτελέσεως έργων μαρίνας 
και ορίζεται ως απέχουσα σταθερή απόσταση 5,00 μέ¬ 
τρων από τεχνητώς ορισμένο (κατασκευασμένο) όριο θα¬ 
λάσσης, εξαιρουμένου του προσήνεμου μώλου και ακρο- 
μωλίων τα οποία κείνται εντός ζώνης αιγιαλού. 

Τ ο τμήμα οριογραμμής αιγιαλού Α15 Α16 αφορά παρα¬ 
κείμενη βραχώδη ακτή. 

2. Με κίτρινη συνεχή πολυγωνική γραμμή Π1, Π2, Π3,... 
Π16, Π17, δέκα επτά συνολικώς σημείων τη γραμμή πα¬ 
ραλίας, η οποία βαίνει παραλλήλως προς τη γραμμή αιγια- 
λού και σε απόσταση δέκα (10,00)· μέτρων από αυτήν, για 
το τμήμα Π1 έως Π15. 

Για το τμήμα Π15-Π16 η γραμμή παραλίας βαίνει απο- 
κλίνουσα της γραμμής αιγιαλού, εις τρόπον ώστε η από¬ 
σταση της κορυφής Π16 από αυτήν να είναι είκοσι (20,00) 
μέτρα. Το τμήμα γραμμής παραλίας Π16-Π17 βαίνει πα¬ 
ραλλήλως προς τη γραμμή αιγιαλού και σε απόσταση εί¬ 
κοσι (20,00) μέτρων από αυτήν, λόγω εντΰνως κεκλιμένου 
εδάφους. 

3. Με κυανή συνεχή πολυγωνική γραμμή, Δ1, Δ2, Δ3.. 
Δ20, Δ21 τη γραμμή παλαιού αιγιαλού του οποίου η 
ύπαρξη είναι προφανής, δεδομένου ότι τα έργα μαρίνας 
Πύλου εκτελούνται σε προσχώσεις. 

Η Επιτροπή 

ΜΑΘΙΟΠΟΥΛΟΣ ΦΩΤΗΣ 
ΚΑΚΑΛΗΣ ΘΕΟΔΩΡΟΣ 
ΒΛΑΧΟΣ ΓΕΩΡΓΙΟΣ 

